En evakueringsplan er en oppgavebeskrivelse som skal sikre at alle personer i byggverket kommer seg til sikkert sted før kritiske forhold oppstår. Evakueringsplanen skal være tilpasset det enkelte byggverk, bruk, virksomhet og enkeltpersoner som har behov for assistanse. Se rutine for utarbeidelse.

Evakuering av bygningen skal iverksettes ved situasjoner som kan true liv- og helse. Rekkefølgen på oppgaver kan variere avhengig av situasjonen. Personsikkerhet er viktigst.

|  |  |
| --- | --- |
| **Rolle:** | **Oppgaver ved brann / brannalarm / truende situasjoner:** |
| Person med behov for assistanse  *(oppgav-beskrivelsen må tilpasses den enkelte plan*) | * Varsle vakt- og alarmsentralen på telefon **22 85 66 66** og brannvesenet på telefon **110** * Oppsøke rømningsvei og påkalle oppmerksomhet fra personer i nærheten * Hvis mulig og forsvarlig, start evakuering * Veilede personer som bistår, spesielt ved bruk av evakueringsstol * Ikke evakuere gjennom røyk eller mot truende situasjoner * Er evakuering fra bygningen forhindret, søk til nærmeste rom eller område med brannmotstand for å kjøpe tid. Ring nødetat, opplys om:   + hvem du er   + hva som er situasjonen   + hvor du befinner deg |
| Kollegaer  (*oppgav-beskrivelsen må tilpasses den enkelte plan*) | * Varsle * Hvis mulig, prøv å slokke * Hvis mulig, oppsøke arealet hvor det forventes at person med behov for assistanse oppholder seg * Bistå med evakuering til sikkert sted og trekk bort fra farlig område * Rapportere viktig informasjon til UiOs sikkerhetspersonell eller nødetater |
| Etasjekontakt | * Ta på vest og varsle * Pådriver for evakuering * Kontrollere arealet så langt det er forsvarlig, husk toaletter * Hvis mulig, prøv å slokke * Spesielt oppmerksom på personer med behov for assistanse, bidra selv eller sørg for å inkludere tilgjengelige personer på stedet * Bidra til at personer trekker bort fra inngangspartiet * Rapportere viktig informasjon til UiOs sikkerhetspersonell/nødetater * Bindeledd mellom enheten og UiOs sikkerhetspersonell/nødetater |
| Leder | * Varsle * Pådriver for evakuering og at nøkkelpersoner utfører sine definerte oppgaver * Hvis mulig, prøv å slokke * Hvis mulig, oppsøke arealet hvor det forventes at person med behov for assistanse oppholder seg og bistå med evakuering * Rapportere viktig informasjon til UiOs sikkerhetspersonell eller nødetater |
| EA drift/vekter | * Rykke ut til alarmadresse ved mottatt varsling * Verifisere at nødetat har mottatt varsling * Varsle UiOs beredskapsvakt ved behov (avhengig av situasjonen) * Oppsøke brannsentralen og lokalisere alarmstedet * Iverksette førsteinnsats uten å sette seg selv eller andre i unødvendig fare * Bistå med evakuering * Teknisk kjentmann og bindeledd mellom UiO og nødetater |
| **Brann 110**  **Politi 112**  **Ambulanse 113**  **Vakt og alarmsentralen UiO 22 85 66 66** | |